Der Patrick Amstutz, 1967 z Biel gebore, het der humanistisch Lehrgang am französische  Gymnasium z Biel (Latynisch-Griechisch) abgschlosse u a der Universität Freiburg (französischi Literatur, romanischi Philologie, Linguistik, latynischi Sprach u Literatur, griechischi Sprach u Literatur: 1995 Prys vo der Société Université et Recherche et du FNRS) u a der Sorbonne Nouvelle (Diplomstudie 2000) gstudiert. Als Attaché de Recherche vo dene beide Universitäte isch er fasch es Jahrzähnt lang mit Kurse zum Thema Literature i französischer Sprach a der Universität Freiburg beuftreit gsi. Vo 1996 bis  1998 het er a Projekt vo der Délégation à la langue française (DLF / CIIP) mitgschaffet. Derzue het er d Kommission für französischsprachigi Literatur vom Kt. Bern (Gründig vom Prix Renfer im Jahr 2007) präsidiert. Hütt isch er o no Präsident vo der Commission francophone des affaires culturelles générales u präsidiert d Commission culturelle interjurassienne mit.